b'\n_START_ARTICLE_\nTaro\n_START_SECTION_\nIme in izvor\n_START_PARAGRAPH_\nTaro je divja rastlina na vla\xc5\xbenih ni\xc5\xbeinskih obmo\xc4\x8djih Indonezije, kjer je bil znan kot \xc2\xbbtalas\xc2\xab. Ocenjuje se, da so taro gojili v vla\xc5\xbeni tropski Indiji \xc5\xbee pred 5000 pr. n. \xc5\xa1., kamor je rastlina pri\xc5\xa1la iz Malezije. Iz Indije je bil taro prenesen na zahod v Egipt, kjer so ga Grki in Rimljani opisali kot pommebno kmetijsko kulturo. Avstronezijski mornarji so taro z njegovim prvinskim imenom talas prenesli v Ocenijo, kjer je danes znan tudi kot dalo, talo, taro in kalo._NEWLINE_znanstveno ime je Colocasia esculenta; esculenata v sloven\xc5\xa1\xc4\x8dini pomeni u\xc5\xbeiten. Je v tesnem sorodstvu z rodom Xanthosoma in \xc5\xa1tevilna doma\xc4\x8da imena se nana\xc5\xa1ajo bodisi na Taro, bodisi na kultivirane vrste rodu Xanthosoma, ki pa se uporabljajo za prakti\xc4\x8dno enake namene.\n_START_SECTION_\nRimljani\n_START_PARAGRAPH_\nTaro so Rimljani uporabljali v precej podobne namene kot se danes uporablja krompir, to gomoljno zelenjavo pa so imenovali colocasia._NEWLINE_Viri omenjajo razli\xc4\x8dne metode priprave tara, obi\xc4\x8dajna naj bi bila kuhanje. Po padcu Rimskega imperija je uporaba tara v Evropi mo\xc4\x8dno upadla, kar se je v veliki meri zgodilo zaradi zmanj\xc5\xa1ane trgovine; ve\xc4\x8dina tara je bila namre\xc4\x8d uvo\xc5\xbeenega iz Egipta.\n_START_SECTION_\nUporaba\n_START_PARAGRAPH_\nMajhna okrogla varieteta tara je olupljena in skuhana in se prodaja zamrznjena, pakirana v lastnem soku ali vlo\xc5\xbeena. Surova rastlina ni u\xc5\xbeitna zaradi igli\xc4\x8dastih kristalov kalcijevega oksalata v rastlinskih celicah. _NEWLINE_Kot je za listnato zelenjavo tipi\xc4\x8dno, so tarovi listi bogati z vitamini in minerali. So vir tiamina, riboflavina, \xc5\xbeeleza, fosforja in cinka, prav tako pa tudi vitamina B6, vitamina C, niacina, kalija, bakra in mangana. Tarovi gomolji vsebujejo velik dele\xc5\xbe \xc5\xa1kroba in vlaknin. Oksalna kislina je lahko prisotna v gomoljih in predvsem v listih, zato naj bi bila ta hrana zau\xc5\xbeita skupaj z mlekom ali drugimi \xc5\xbeivili, bogatimi s kalcijem, ki oksalat odstrani iz prebavnega trakta. Absorbiranje velikih koli\xc4\x8dih oksalatnih ionov v krvni obtok ima lahko negativne zdravstvene posledice, predvsem za ljudi z ledvi\xc4\x8dnimi boleznimi, protinom ali revmatoidnim artritisom. Kalcij v telesu reagira z oksalatnimi ioni pri \xc4\x8demer nastaja slabo topni kalcijev oksalat, za katerega se sumi, da povzro\xc4\x8da ledvi\xc4\x8dne kamne.\n_START_SECTION_\nBanglade\xc5\xa1\n_START_PARAGRAPH_\nV Banglade\xc5\xa1u je znan kot mukhi kochu. S kozicam podobnimi dekapodi se ga kuha v t. i. gost curry.\n_START_SECTION_\nBrazilija\n_START_PARAGRAPH_\nV Braziliji so gomolji znani pod imenom inhame, ki jih pogosto pripravljajo kot krompir. _NEWLINE_Menijo, da je taro zdrava hrana, dobra za imunski sistem, predvsem kot preventiva proti malariji in rumeni mrzlici. Surovega ga uporabljajo tudi za zdravljenje opeklin in vnetij.'